description: След като се редуваха ден с шансове за правителство, ден - без шансове за съставяне на кабинет, преговори и дори номинации кой да бъде премиер, сагата с третия мандат приключи почти неочаквано и предстоят предсрочни избори през пролетта на 2017г.

title: Странният случай на Бойко Борисов и мандата на Реформаторския блок

maintext:
Бойко Борисов
Фотограф: Георги Кожухаров
"Тука има, тука няма" кабинет - сравнението с хазартната игра може да звучи крайно, но през последната седмица сигналите, които излъчваха преговарящите за съставяне на ново правителство - ГЕРБ, Реформаторски блок, Патриотичен фронт бяха в този стил.Понякога в рамките на ден прогнозата, че кабинет ще има беше отменяна от такава, че всъщност няма да има. След това опорните точки защо е толкова важно да се състави правителство бяха усилвани от всевъзможни говорители по медиите, после Борисов даваше знак, че ще подкрепи кабинет , за да се отдръпне на следващия ден...А в последните дни реформаторите дори спрягаха имена кой ще бъде премиер след като няма да е той . И след като бяха обяснили, че не са длъжни да връщат мандата в седемдневен срок и договарянето продължава, сагата приключи почти неочаквано по обяд във вторник (20 декември) - точно седмица след като президента Росен Плевнелиев им връчи третия мандат. Ново правителство в рамките на този парламент няма да има, предсрочните избори - ще бъдат през пролетта на 2017 (новоизбраният президент Румен Радев посочи през уикенда като евентуална дата - 2 април ).Като най-вероятна причина за провала на преговорите във вторник се сочи увеличението на пенсиите.зад опита да се състави правителство, до колко наистина е имало сериозно намерение ГЕРБ да го подкрепи (защото без тях изпълнението на мандата нямаше да е възможно) и какво точно е трябвало да свърши този кабинет с очакван кратък живот не е ясно (не броим приказките пред камерите).Причините се знаят само от Борисов и тесния му приятелски кръг. Този път премиерът в оставка не се оправда дори с Ретроградния Меркурий, започнал на 19 декември и услужливо посочен от медии, подкрепящи правителството като причина за всички големи трудности и нужда от време неблагоприятното разположение на звездите да премине.Лидерът на ГЕРБ и премиер в оставка Бойко Борисов взе и върна веднага на президента Росен Плевнелиев първия проучвателен мандат за съставяне на правителство в рамките на 43-ия парламент. На следващия ден мандатът беше върнат и от лидерът на БСП Корнелия Нинова. Президентът Росен Плевнелиев обяви, че вероятно третият и последен мандат ще бъде даден на Реформаторския блок.Реформаторите отидоха в Министерски съвет, за да обсъдят възможността за правителство с техния мандат. Най-реалистично е провеждането на предсрочни парламентарни избори, каза съпредседателят на РБ Найден Зеленогорски след срещата на Блока с премиера в оставка Бойко Борисов.Ден по-късно стана все по-ясно, че в ГЕРБ не са размислили и са твърдо решени за предсрочни избори. "Нека президентът да даде мандата и пак ще коментираме. Нашето мнение е, че в рамките на този парламент не може да има устойчиво мнозинство", заяви заместник-председателят на ГЕРБ в парламента Цвета Караянчева.През това време между Министерски съвет и Президентството текат разговори, кой ще представлява държавата на последното за годината заседание на Европейския съвет. Ако Реформаторите върнат веднага мандата, оставката на Борисов трябва да стане ефективна и България да бъде представлявана на срещата на евролидерите от президента Росен Плевнелиев.. След заседание на парламентарата група от Блока официално се отказаха да съставят правителство с мандата. Съпредседателят на Блока Найден Зеленогорски каза, че "колегите от ГЕРБ ясно казаха, че не биха подкрепили нов мандат в рамките на този парламент." Часове след това това от СДС изпратиха писмо, в което оспорваха решението на парламентарната група и настояваха за ново разширено заседание в понеделник, преди да се отиде за получаване на мандата.. Заради трагедията в Хитрино и обявяването на ден за национален траур, връчването на мандата беше отложено с един ден.. Минути преди да тръгнат към президентството Реформаторите взимат решение, че ще се опитат да направят кабинет. Борисов от Хитрино отговори, че нищо друго не го интересува в момента освен "това, да започнем да вдигаме цистерните" . От думите на заместника му в ГЕРБ Цветан Цветанов стана ясно, че преговорите ще са чак в края на седмицата или в понеделник - последния възможен момент преди седемдневния срок за връщането на мандата.Премиерът Бойко Борисов е в Брюксел на срещата на съвета. За първи път той допусна съставяне на правителство в рамките на този парламент , заради усложнената политическа ситуация в региона и заради резултатите от референдума, който показал, че 2.5 млн. души искат мажоритарна избирателна система.. Цветан Цветанов каза, че шансовете за съставяне на кабинет се увеличават до 20%. Той и лидерът на СДС Божидар Лукарски смятат, че е естествено Борисов да е премиер в новото правителство. Текат срещи с патриоти и реформатори, както и вътрешна среща в ГЕРБ, на която се обсъжда евентуален бъдещ кабинет и приоритетите му.Борисов вече е на друго мнение. "Тези, които имат претенциите, че могат, да си излъчат премиер" , реагира той в интервю за "Дарик". Той подчерта, че партията му би дала подкрепа, само за да продължи работата по темите, залегнали в управленската програма, като справянето с бежанската вълна, битовата престъпност. От думите му стана ясно, че ключови министри на ГЕРБ няма да бъдат част от обсъжданото правителство.Премиерът на евентуалния кабинет ще е от Реформаторския блок, но ГЕРБ са склонни да участват в него със свои министри, обяснява Цветан Цветанов след продължилите близо два часа преговори между двете парламентарни сили и Патриотичния фронт. Всички участвали в разговорите пред камерите твърдят, че е обсъждана само управленската програма на бъдещия кабинет, която всъщност преразглежда старата.Реформаторите държат на съдебната реформа и закона за антикорупция, който бе изкаран от програмата на парламента, въпреки че беше приет на първо четене. Патриотите настояват за увеличаване на пенсиите. Според запознати с преговорите, от ГЕРБ са дали да се разбере, че може да се стигне до известно увеличение.В сутрешните предавания на телевизиите се цитират имена на евентуални премиери (Румен Христов, Найден Зеленогорски, Петър Москов). Реформаторите вече са обявили, че седемдневния срок за връщане на мандата всъщност не е задължителен и изглежда, че развръзката може да се отложи до Коледа.Преговорите във вторник започнаха към 11:30 и завършиха два часа по-късно. Няма да има кабинет. Не сме в състояние да постигнем съгласие за съставяне на кабинет в рамките на 43-ото Народно събрание , съобщи председателят на парламентарната група на ГЕРБ Цветан Цветанов.Депутати от ГЕРБ смятат, че. Те се чудят, защо се е променила позицията му за ден. Патриотите в неформални разговори споделят, че сутринта Борисов им е обещал подкрепата си и също се чудят. Около 15 часа, когато свършва заседанието на парламента, депутати от ГЕРБ, които никога не са вярвали във възможността за кабинет с мандата на РБ се шегуват, че са очаквали Борисов да се появи по някое време и да спаси коалицията, но вече всичко е приключило.Остава въпросът дали странната история с мандата на Реформаторския блок не беше за да може Борисов да отиде на заседанието на Европейския съвет, дали, за да спечели още някоя седмица на власт и да бави топката заради скъсения срок президентът да назначи служебно правителство за три-четири седмици, което да бъде сменено от Румен Радев на 22 януари?Днес Реформаториския блок ще върне мандата.Росен Плевнелиев каза в събота, че се обсъждат три варианта: "Първият е държавният глава да отлага заради Коледа, Нова година, Ивановден ... и старото правителство да остане до 22 януари, когато новият президент ще встъпи в длъжност и ще назначи служебно. Вторият е аз да назнача служебно правителство, а третият - правителството в оставка може да бъде преназначено като служебно."Очаква се, че Борисов не би приел да е премиер в преназначено правителство и е възможно да има частично преназначаване на неговия кабинет с друг министър председател.


title: Ригоберт Сонг: Дължа живота си на кучето

maintext:
Ригоберт Сонг заяви, че се е върнал от отвъдното
Бившият капитан на Камерун Ригоберт Сонг заяви, че отново е във форма след флирт със смъртта през октомври, когато получи инфаркт.За да се върне към живота огромна роля е изиграло кучето му, което лаело "като лудо" и привлякло вниманието към изпадналия в криза бивш футболист."Върнах се от отвъдното", коментира бившият защитник на "Ливърпул" и "Уест хем" в интервю за вестник "Екип"."Кръвното ми налягане беше много високо и чувствах как главата ми се ще пръсне", разказа Сонг за инфаркта в дома му в Яунде на 3 октомври."Имах късмет, че паднах на една страна и при падането езикът ми излезе навън. Кучето ми започна да лае и портиерът чу, но не посмя да влезе. След това дойде един приятел и ми помогна", каза Сонг, който в кариерата си е играл още в "Метц", "Ланс", "Кьолн" и е ставал два пъти шампион на Турция с "Галатасарай".40-годишният камерунец беше закаран със самолет във Франция за специализирано лечение, след като страдал от церебрална аневризма и изпаднал в кома.Сонг има 137 мача с националния отбор на Камерун и два пъти е печелил Купата на Африка.

fasttext_language: bg


description: Срещата на Реформаторския блок и ГЕРБ, след която ще стане ясно дали ще има кабинет в рамките на този парламент ще бъде в неделя или понеделник, съобщи председателят на ГЕРБ в парламента Цветан Цветанов. е

title: Преговорите с ГЕРБ за кабинет на Реформаторите ще са в последния момент

maintext:
Костадин Марков (вторият от ляво) при получаването на мандата от президента Росен Плевнелиев.
Фотограф: Надежда Чипева
Срещата на Реформаторския блок и ГЕРБ, след която ще стане ясно дали ще има кабинет в рамките на този парламент ще бъде в неделя или понеделник, съобщи председателят на ГЕРБ в парламента Цветан Цветанов.Това означава, че преговорите за ново правителство ще бъдат в последния възможен момент. Реформаторите си дадоха срок до понеделник преди да върнат мандата на президента Росен Плевнелиев, след като го получиха във вторник . По Конституция те имат една седмица."Трябва да се отнесем с необходимото политическо уважение към Реформаторския блок, защото те са третата политическа сила, която получава мандат за опит за съставяне на правителство", каза Цветанов. Той добави, че в петък и събота от партията ще обсъдят възможностите с премиера Бойко Борисов на ниво изпълнителна комисия, както и със структурите в страната".Според Цветанов степента на вероятност за подкрепа на кабинет на блока е "може би е по-малка, но сме длъжни да поговорим и да обсъдим всякакви възможни варианти".Костадин Марков (СДС), който беше един от четиримата взели третия мандат за съставяне на правителството от президента Росен Плевнелиев, смята, че национално-отговорната позиция е "да се опитаме да оползотворим мандата". Марков беше малко по-оптимистичен за среща с ГЕРБ, като предположи, че тя ще е събота или неделя.Не искам да вярвам в чудеса, но има някакъв шанс да се състави кабинет, каза Марков.Според него, имената в евентуалния кабинет не били важни и той си представя новото правителство в почти същия състав. "Министър-председателят ще бъде роден в разговорите с ГЕРБ", каза Марков на въпрос дали Бойко Борисов ще е премиерът в кабинет с мандат на РБ, но допусна, че можело да е и Борисов. На Марков му се иска правителството с мандат на РБ да изкара до края на мандата на кабинета за да не изпусне възможността за председателството на ЕС, което през първата половина на 2018 гЕдва ли ще има служебен кабинет за три седмици, каза още Марков. Той предположи, че това правителство ще бъде оставено до януари, но отрече реформаторите да "губят време" в полза на Борисов.


description: Бойко Борисов благодари на колегите си от Турция, Унгария и Израел за готовността им за помощ, но заяви, че България ще се справи сама след трагедията в Хитрино.

title: Борисов отказа предложена от три държави помощ за Хитрино

maintext:
Фотограф: Георги Кожухаров
ремиерът в оставка Бойко Борисов благодари на колегите си от Турция, Унгария и Израел за готовността им за помощ, но заяви, че България ще се справи сама след трагедията в Хитрино, съобщи правителствената пресслужба.
Борисов увери колегите си,
че страната ще се справи с щетите и последствията
от бедствието в шуменското село Хитрино. Премиерът изтъкна, че под негово ръководство действа националния план при защита при бедствия. Припомни, че часове след бедствието бе отпусната еднократна помощ на засегнатите семейства.
"В такива ситуации държавата показва целия си потенциал. Мисля, че всички структури на държавно и общинско ниво реагираха своевременно. Ще продължим да помагаме на хората. За пореден път българите показаха, че са силни, когато са заедно", заявява министър-председателят в отговор на колегите си.
В писмата си до Борисов Бинали Йълдъръм, Бенямин Нетаняху и Виктор Орбан
поднасят своите съболезнования към семействата на загиналите и пожелават бързо възстановяване на пострадалите.
"Използвам възможността от името на турското правителство и турския народ да Ви уверя, че както винаги, и в този момент, Турция изразява своята подкрепа към България по повод трагичния инцидент, както и да потвърдя нашата солидарност спрямо Вас", се казва в телеграмата на турския премиер Бинали Йълдъръм.
В писмото си премиерът на Унгария Виктор Орбан посочва, че Унгария има готовност да предостави помощ за възстановителните работи. " Моля, позволете от името на унгарците, да изразя съпричастността ни към семействата на загиналите и да пожелая бързо оздравяване на ранените" се казва още в писмото.
отказа предложена от три държави помощ за хитрино


title: Поддръжници на Тръмп призоваха за бойкот на новите "Междузвездни войни"

maintext: Поддръжници на новоизбрания американски президент Доналд Тръмп призоваха за бойкот на филма "Rogue One: Истории от междузвездни войни", защото съдържа скрити политически послания срещу него, предаде "Ройтерс".Те изразяват недоволството си под хаштага #DumpStarWars в "Туитър" след като сценарист на продукцията нарече в интервю злите сили на Империята и характерните им войници с бели каски "организация за превъзходството на бялата раса".Теорията изглежда е подхранена и от факта, че в ролите на положителните герои в Rogue One играят актьори от афроамерикански, арабски и китайски произход, предвождани от жена (в ролята Фелисити Джоунс). Бойкотиращите привиждат в "силите на империята" Доналд Тръмп, който събра подкрепа от расистки и крайнодесни организации и назначи хора с подобни сантименти в екипа си."Честно казано това е глупост. Нямам коментар", заяви главният мениджър на "Дисни" Боб Игър пред журналисти.Rogue One, чийто сюжет е отделен от останалите серии на научнофантастичната поредица, вече може да бъде гледан в някои точки на света, а от петък и в България. Въпреки призивите за бойкот се очаква филмът да събере между 300-350 млн. долара до неделя. Кинокритиката обаче остана със смесени чувства."Ролинг стоун" определи Rogue One като емоционален и пищен като другите епизоди, но според "Ню Йоркър" филмът "страда от лоботомия". Според "Варайъти" той е "предисторията, която феновете винаги са искали", а според "Ню Йорк Таймс" и "Уолстрийт джърнъл" - посредствен и незначителен. Журналистите обаче не намериха "политически послания" във филма.


description: Призраците в блока са решили, че като им дадат мандата, трябва поне малко да му се порадват. Как така ще го връщат?! Ще погалят мандатчето и ще го приласкаят, преди да отлети от треперещите им ръце заедно с последните им надежди за оставане в голямата политика...

title: Мандат за лична употреба

maintext:
Румен Христов взима мандата от президента Плевнелиев под погледа на Борислав Великов
Фотограф: Надежда Чипева
Ще получим коледен подарък – трети служебен кабинет от Росен Плевнелиев, предвидих преди месец. Днешният фарс, в който се превърна сагата с мандатите, не ме опровергава. Параметрите на политическата ситуация не са променени.
Рационалният анализ показва, че възможностите за формиране на стабилен кабинет от 43-ото Народно събрание са изчерпани. Тези, които хранят илюзии за противното, вредят на себе си и, което е далеч по-важно, на страната. Българските политици обаче рядко се интересуват от рационални аргументи.
Мнозина разсъждават емоционално и по детски се инатят пред реалността
А някои явно не са разбрали и значението на думата "държавник".
По повод на коледния подарък на Плевнелив, който като че ли се опитва да ни се изплъзне като хартиено корабче, подето от вятъра, си припомних стар, класически виц. Дядо Коледа отишъл в изтерзаната Сомалия и се срещнал с група деца. "Слушкате ли?" – попитал ги белобрадият старец, слизайки от шейната. "Да, слушкаме много слушкаме!" – казали децата". "А учкате ли?" – продължил дядо Коледа. "Да!" – отговорили малчуганите. "Ммм браво, хубаво!... А папкате ли?", запитал строго той и навъсил вежди. "Неее!" – изписукали в хор с изнемощели гласчета дечицата "Е, тогава НЯМА подаръци за Вас", отрязал ги дядо Коледа.
Нека обаче да се върнем към печалните факти.
Какви са обясненията за случилото се днес на "Дондуков" 2?
е призраците в Реформаторския блок, които изпратиха в президентството втория си ешелон, да изпълняват политическа поръчка на партията на Бойко Борисов (ако сте пропуснали – Лукарски и Кунева свенливо се скриха от камерите). Мандатът може да бъде задържан в рамките на седем дни. По този начин се убива време, съкращава се животът на евентуален служебен кабинет и се дават още въздух на призраците в оставка.
е, да има някакъв пазарлък за кабинет недоносче, подкрепен от ГЕРБ. Припомням, че най-голямата партия е заявила, че няма да участва в такива конфигурации. В ГЕРБ всичко е предпоследно, така че тази възможност не може напълно да се изключи.
Н
обаче станахме свидетели на балканската трагикомедия "Мандат за лична употреба"
Призраците в блока са решили, че като им го дадат, трябва поне малко да му се порадват. Как така ще го връщат?! Ще погалят мандатчето и ще го приласкаят, преди да отлети от треперещите им ръце, заедно с последните им надежди за оставане в голямата политика...
Всички тези действия ще бъдат извършвани трескаво и с ритуална сериозност, като се слага маската на отговорно политическо поведение – "правим го, защото ситуацията го налага", а и е чудесна възможност да се подмажат на началника – "редно е Борисов да е премиер, нищо че не иска, ние да му се помолим"...
Има само един проблем. Дори на безразличната част от мълчаливата публика вече й пригорча и не иска и да чуе за призраците в блока и техните палячовщини.
Едната възможностВторото обяснение


description: От партията на Бойко Борисов са почти готови с Изборен кодекс, който предвижда чисти мажоритарни избори

title: Няма кой да внесе закона за мажоритарни избори на Мая Манолова, според ГЕРБ

maintext:
Мая Манолова заедно с представители на Инициативния комитет за провеждане на "Национален референдум 2016" - Тошко Йорданов и Иво Сиромахов, и независимите експерти Валери Найденов, Мира Радева и Боян Атанасов, внесоха предложение за промени в Изборния кодекс
Фотограф: Надежда Чипева
Проектозаконът на омбудсмана Мая Манолова за въвеждане на мажоритарния вот, който беше внесен в парламента , по всяка вероятност няма да бъде разгледан. Според ГЕРБ той съдържал много грешки и е по-лесно да бъде написан нов. Вариантът на ГЕРБ е за чист мажоритарен вот за парламентарните избори и е почти готов.За да бъде разгледан закона на Манолова, той трябва да бъде внесен от някой депутат, а според ГЕРБ нямало кой да направи това, защото те били единствената партия, която подкрепя резултатите от референдума.От ГЕРБ вече внесоха проекторешение за референдума, но трябва да бъде написан и проектозакон за промени в Изборния кодекс.Преди седмица председателят на правната комисия Данаил Кирилов от ГЕРБ каза, че партията му подкрепя резултатите от референдума. Кирилов каза тогава, че "не бива да се правят "промени на парче", когато става въпрос за такава важна промяна, каквато е смяната на пропорционалната избирателна система с мажоритарна.От ГЕРБ твърдят, че ще се спазят изискването и международния стандарт за добра практика на Венецианската комисия и на всички организации, които съблюдават изборните процеси в ЕС. Препоръките на Венецианската комисия са, че не трябва да се правят промени в изборното законодателство поне 6 месеца преди изборите.Възможно е, дори и да бъде променен кодекса, задаващите се предсрочни избори да се проведат по сегашната пропорционална система.


title: Най-посещаваната пекарница в Белград

maintext:
Привечер се връщах от офиса и успях накрая да вляза според мен в най-популярната пекарница на Белград. Винаги има опашка до средата на тротoара. Отвън изглежда като магазинче на дядо Коледа, а вътре нещата са много вкусни. Дата на основаването показва, че поколенията на основателите през годините винаги се отнасят много отговорно към качествата на продуктите и отношението към клиентите си. Адресът е Неманина, близо до площад Славия.
Фотограф: penetrating


description: Договорите са по три оперативни програми и са за закупуване на програмно време, излъчване на консултантски рубрики и предоставяне на програмно време за образователно-информационни кампании.

title: В последните два месеца правителството сключило договори за над 2 млн. лева с медии

maintext:
Фотограф: Юлия Лазарова
В последните два месеца управляващите ударно са сключвали договори за купуване на рекламно време в различни медии, избрани без конкурс. Стойността на договорите е над 2 млн. лв., показва справка, която е публикувана от портала за структурните фондове на ЕС Договорите са част от комуникационните планове по три оперативни програми и са за закупуване на програмно време, излъчване на консултантски рубрики и предоставяне на програмно време за образователно-информационни кампании.Най-активно е било подчиненото на Божидар Лукарски Министерство на икономиката. През октомври то е сключило договори на стойност над 1.8 млн. лева по оперативната програма "Иновации и конкурентоспособност" 2014-2020. Договорите са за "закупуване на програмно време". Държавните БНТ и БНР са сключили договори за съответно 194 985 лв. и 79 980 лева. Договорът с Би Ти Ви е на стойност 149 564 лева, а Нова телвизия е сключила договор по програмата за 149 520 лв, а радио Нова нюз – за 39 999 лв. Дарик радио е сключило също договор – за 99 360 лв. Договори са сключени и с телевизиите "Канал 3" - за 79 920 лева, "Европа" и "България Он Еър" – съответно за 79 56 лв. и 59 958 лв.; с радио К2 на Илияна Беновска 49 992 лева; с радио "Фокус" за 95 752 лева, както, с медийната група на радио ФМ+, "Стар ФМ" и "Радио фреш" – за 79 974 лв. и с регионални телевизии и други радио станции.Договори за над 315 хил. лева е сключило в края на ноември министерството на Лиляна Павлова. Те са по програмата за развитие на селските райони 2014 -2020 и са за излъчване на консултснтски рубрики в ефира на три телевизии и четири радио станции. Договори са сключени с близката до депутата Делян Пеевски "Канал 3" – за 59 400 лева, телевизия "Европа" – 53 856 лв., и "Фолклор ТВ" – 23 760 лева. Контрактите има и с радио К2 – 35 520 лв., "Фокус" - 53 460 лв., "Дарик радио" - 53 760 лева и "БГ радио" - 35 640 лева.В последните десет дни на ноември, по оперативната програма "Околна среда " 2014-2020 са сключени и договори за предоставяне на програмно време за образователно-информационни кампании на стойност над 290 хил. лв. По тях "Нова Броудкастинг груп" трябва да получи 59 940 лв, "Би Ти Ви медия груп" - 59 836 лв, фирмата собственик на "Канал 3" - 48 хил. лв., а телевизия "Европа" - 41 820 лева. Договори са сключени и със собственика на агенция "Фокус", "Дарик радио", "Радио 1", сайта "Инвестор.бг" и медийната група на радио ФМ+, "Стар ФМ" и "Радио фреш".Пълната справка за сключените договори и изплатените суми, може да видите тук


description: Според европейските страни не е разумно да се поставя сега въпросът за членството ни в Шенген, заради миграционната криза и промените в достъпа до пространството, заяви вицепремиерът и министър на вътрешните работи в оставка Румяна Бъчварова

title: Бъчварова: За Европа не е сега моментът да се поставя въпросът за членството ни в Шенген

maintext:
Вицепремиерът и министърът на вътрешните работи в оставка Румяна Бъчварова
Фотограф: Юлия Лазарова
ако досега влизането на България в Шенген е било важно политически, днес то е въпрос на европейската сигурност. "Ако България стане член на Шенгенското пространство, това ще е добре за сигурността на всички европейски държави", завърши тя.
Според европейските страни не е разумно да се поставя сега въпросът за членството на България в Шенген, заради миграционната криза и промените в достъпа до пространството. Това каза вицепремиерът и министър на вътрешните работи в оставка Румяна Бъчварова по време на парламентарния контрол днес.По думите ѝ аргументът на някои европейски държави, които отлагат въпроса за членството на България в Шенгенското пространство е, че заради миграционната криза и промените, които бяха направени в достъпа до шенгенските граници, не е разумно темата да се повдига. Бъчварова подчерта, че въпреки това българските представители настояват това да стане, защото самото отлагане вече има друг знак.Тя обясни, че в нито един момент не е била променяна позицията на правителството за членството на България в Шенген. "Винаги сме настоявали тази тема да бъде разгледана и да се получи решение", коментира Бъчварова и допълни, че въпросът дали страната е технически готова за това членство е решен и по него има позиция.По думите ѝ решението се отлага или се свързва с определени политически решения във връзка със способността на България да се справи с корупцията и да гарантира правила, които са ключови за Шенген. Тя допълни, че лично е поставяла въпросите пред вътрешните министри на Германия и Франция и че е в непрекъсната връзка и с румънските министри, за да преценят как и кога да настояват точката за членството в Шенген да влезе в дневния ред.Министърът в оставка подчерта, че в момента България използва много активно възможностите на шенгенската информационна система по отношение на издирваните с европейска заповед за арест хора, както и за изземване на издирвани вещи и документи за пътуване на съпричастни към терористична дейност. Тя каза, че България охранява границите си по шенгенските правила, въпреки че не е член на пространството. Личната позиция на Бъчварова пък е, че


title: Ветерани се присъединиха към протестиращите срещу петролопровод в Северна Дакота

maintext:
Фотограф: Lucas Jackson
Фотограф: Stephanie Keith
Американски ветерани са присъединиха към природозащитници и индианци, които от месеци протестират срещу изграждането на петролопровод в Северна Дакота, съобщава агенция "Ройтерс".Над 2000 бивши военни планират да се присъединят към палатковия лагер този уикенда и да направят жива верига между полицията и демонстрантите.Демонстрантите са против строежа на петролопровода Dakota Access, който трябва да мине под езерото Оахи и близо до сиукския резерват Standing Rock, защото смятат, че това е заплаха за водния резерв на региона и свещената земя на индианците.По-рано тази седмици щатските власти наредиха на активистите да прекратят палатковия си лагер заради влошаването на времето, но уточниха, че няма да използват сила, за да постигнат това.32-годишният ветеран от военноморските сили Матю Крейн заяви пред "Ройтерс", че е дошъл с еднопосочен билет и се надява протестите да приключат преди Коледа. Целта на военните е да защитят демонстрантите.Губернаторът на Северна Дакота Джак Далримпъл коментира, че най-вероятно не е възможно петролопроводът да бъде изместен. По-голямата част от него вече е построена, но плановете за строежа под езерото Оахи наскоро бяха върнати за допълнително разглеждане от държавните институции.


title: Борисов и посланикът на САЩ обсъдиха президентските избори в България

maintext:
Фотограф: Правителствена пресслужба
Премиерът Бойко Борисов се срещна с посланика на САЩ Ерик Рубин, съобщава правителствената пресслужба. Двамата разговаряха в кабинета на министър-председателя.По време на срещата Борисов и Рубин обсъдиха актуалните политически теми и изминалите президентски избори у нас. Българският премиер изрази надеждата си, че добрите отношения между двете държави ще бъдат запазени и при новата президентска администрация в САЩ. В рамките на разговора беше разгледана и ситуацията с миграционната криза в Европа. Борисов посочил пред Рубин, че България полага всички усилия в опазването на външните граници на Европейския съюз.


description: Най-веселата певческа и танцова банда тази Коледа е по кината от 21 декември, а "Дневник" и "Форум филм" дават на почитателите им шанса да спечелят оригинални предметни награди от филма с последната за годината киноигра.

title: Видео: Животните от "Ела, изпей" ви пожелават весели празници

maintext:
["Форум Филм"]
Животните от анимационния филм "Ела, изпей" пожелават на българските си зрители весели празници в специален видеоклип. Най-веселата певческа и танцова банда тази Коледа е по кината от 21 декември, а "Дневник" и "Форум филм" дават на почитателите им шанса да спечелят оригинални предметни награди от филма с последната за годината киноигра От нея остават само три дни. Отговорете правилно на въпроса до последните минути на неделя, 25 декември, и ще се състезавате 2 бр. аудиослушалки, 4 бр. светещи ключодържатели, 5 бр. кутии за обяд и 5 ученически комплекта. Победителите ще бъдат изтеглени с томбола след празничните дни.А вие ги прекарайте с хората, които обичате и не забравяйте - можеш да се бориш за мечтите си, дори да си многодетна майка на 25 прасенца или дете на горила-гангстер


description: Вътрешният министър на Италия съобщи, че няма съмнение, че убитият е Анис Амри.

title: Италианската полиция е застреляла заподозрения за атаката в Берлин

maintext:
Фотограф: Handout
съобщи агенция "Ройтерс", позовавайки се на свой източник, а по-късно информацията бе потвърдена от властите.
Италианският вътрешен министър Марко Минити
Фотограф: Alessandro Bianchi
Италианската полиция е застреляла издирвания за атаката срещу коледния базар в Берлин Анис Амри.Това се е случило около 03:30 сутринта местно време, в околностите на Милано. Мъжът е бил спрян от италианската полиция, поискани са му документи, а той е започнал да стреля по силите на реда. Един полицай е бил ранен.ТоваВътрешният министър на Италия Марко Минити съобщи, че няма съмнение, че убитият е Анис Амри 24-годишният тунизиец Амри бе обявен за общоевропейско издирване , след като документите му бяха открити под шофьорската седалка на камиона, с който бяха убити 12 души и ранени над 40 По-рано днес датската полиция съобщи, че мъж с неговия вид е бил забелязан в град Олбор и предупреди гражданите да избягват района, в който върви спецоперация.Германската телевизия rbb съобщи, че няколко часа след атаката той е бил забелязан в джамия в Берлин , но това е било преди да бъде обявен за заподозрян.В. "Тагесшпигел" писа, позовавайки се на свои източници, че властите смятат, че Амри е ранен и се укрива в германската столица.Според източници на "Ройтерс" мъжът е пристигнал от Тунис на остров Лампедуза през февруари 2011 г., след като е бил спасен в морето. Той заявява пред властите, че е малолетен и иска убежище. Няколко месеца по-късно е арестуван заради опити да подпали училището, в което е изпратен, и е осъден за вандализъм, заплахи и кражби.Амри лежи в два различни затвора в Сицилия в следващите години. Италия опитва да го депортира, но тунизийските власти отказват с мотива, че не са сигурни, че е тунизиец. През 2015 г., излежал присъдите си, Амри тръгва към Германия с вълната мигранти, разказват близките му.Властите в Берлин му отказват убежище и искат депортация, но Тунис отново отказва да го приеме. В рамките на няколко месеца службите го следят, но през септември 2016 г. спират наблюдението, тъй като не са открили доказателства, че подготвя атака.Германски медии разказват, че в западната провинция Амри е контактувал с ислямистка мрежа, предвождана от т.нар. Абу Уалаа ("Баща на лоялността"), арестуван заедно с четирима мъже през ноември.Подробности очаквайте по-късно на www.dnevnik.bg


description: Нека да изглаждаме противоречията си вътре в Реформаторския блок, за да се чува общ глас, призова Меглена Кунева.

title: До понеделник - вторник Реформаторите щели да решат какво да правят с мандата си

maintext:
Фотограф: Анелия Николова
Реформаторския блок (РБ) е разпознат като конструктивна сила, смята лидерът на Движение "България на гражданите" Меглена Кунева. Показателен за това е фактът, че президентът Росен Плевнелиев е решил да връчи третия мандат за съставяне на правителство на Блока, каза тя в ефира на БНТ."До понеделник-вторник ще сме решили какво правим. Аз самата не участвам в аритметики" заяви Кунева. Днес, веднага след получаването на мандата, съпредседателят на Блока Найден Зеленогорски съобщи, че Реформаторският блок ще го върне в понеделник на президента Росен Плевнелиев, а малко по-късно в съобщение до медиите СДС обяви, че не иска да го връща . Позиция на част от парламентарната група на РБ е изразена без проведено гласуване в рамките на групата и без кворум, тврърдят от СДС."Ясно е, че без участието на ГЕРБ няма как да се случи правителство. Днес парламентарната група взе решение, че ще се върне мандатът. Чисто политически подкрепяме, че трябва да се отиде на избори. На желанието на СДС да се състои още едно събрание на изпълнителния съвет на Реформаторския блок, няма да пречим", обясни Кунева.Нека да изглаждаме противоречията си вътре в Реформаторския блок, за да се чува общ глас, призова тя.


description: На континента са останали под 98 хил. жирафа, предупреди Международният съюз за защита на природата.

title: Ловът, размириците и земеделието в Африка застрашават жирафите от изчезване

maintext:
Има голяма опасност жирафите да изчезнат като животински вид, защото числеността им е спаднала с 40% през последните 30 години, предупреди Международният съюз за защита на природата, цитиран от БТА.
Най-високият сухоземен бозайник е включен в Червения списък на организацията със степен "уязвим вид".
Над тази степен са само "застрашен", "критично застрашен", "изчезнал в природата" и "изчезнал".
Животните са застрашени от незаконен лов, граждански размирици, неизбухнали мини и разширяване на площта на земеделски стопанства, заяви природозащитната организация, чиято централа е в Швейцария.
Правителствата "носят огромната отговорност да повишат усилията си за защита на биоразнообразието на нашата планета - не само за себе си, а и за човешки нужди като хранителна сигурност и трайно развитие", изтъкна генералният директор на организацията Ингер Андерсен.
В момента в Африка са останали по-малко от 98 хиляди жирафа.


title: Ученици от Националната природо-математическа гимназия на протест за запазване на статута на училището

maintext:
От догодина във всички училища ще се кандидатства по един и същи начин след седми клас.
Фотограф: Анелия Николова,
Ученици от Националната природо-математическа гимназия "Акад. Любомир Чакалов" протестират срещу новите правила за прием в осми клас, с които ще отпадне вътрешният изпит за кандидатстване в училището. Те са създали страница във фейсбук "Не пипай моята гимназия".Досега в гимназията се кандидатстваше с национални тестове по български и математика и вътрешен профилиращ изпит по физика, химия или биология. От следващата година в училището ще се кандидатства с точки и без допълнителен изпит Учениците се притесняват, че ще бъде отнет националният статут на училището. Според новия училище закон статут "национални" ще са училища, в които учат и деца от други градове или "с национално отговорни задачи".От образователното министерство обявиха, че ще има среща с ръководството на гимназията.


title: "Ливърпул" запази дистанцията с "Челси" след обрат срещу "Стоук сити"

maintext:
"Мърсисайдци" остават на шест точки от върха
"Ливърпул" записа третата си поредна победа в английското първенство, след като победи с 4:1 "Стоук сити" у дома.Гостите поведоха рано с гол на Джонатан Уолтърс, но "мърсисайдци" стигнаха до обрат с попадения на Адам Лалана, Роберто Фирмино, Даниел Стъридж и автогол на Жилбер Имбюла.След успеха играчите на Юрген Клоп запазиха дистанцията с лидера "Челси" на шест точки и изпревариха с една третия "Манчестър сити".Гостите започнаха ударно двубоя и изненадващо откриха резултата още в 12-ата минута след попадение на Джонатан Уолтърс. Той се възползва от центриране на Питърс и с глава не остави шансове на Симон Миньоле.Постепенно "Ливърпул" пое инициативата и в средата на първата част Питър Крауч трябваше да изчиства топката от голлинията след удар на Фирмино. Играчите на Клоп на моменти трудно изнасяха топката и допускаха много грешки.С известна доза късмет те все пак стигнаха до изравняване в 35-ата минута. Тогава Садио Мане получи топката отдясно и намери Лалана в наказателното поле. Английският национал не успя да овладее, топката бе отклонена от Глен Джонсън и се върна на крака на Лалана, който я прати в мрежата.Минута преди почивката обратът на "Ливърпул" стана пълен, след като удар на Фирмино се удари в двете странични греди, преди да се озове в мрежата.В 59-ата минута интригата в мача на практика приключи, след като Дивок Ориги бе изведен отляво и пусна ниско подаване към Мане. В опит да блокира нападателя на "Ливърпул" Имбюла успя да го изпревари, но заби топката в собствената си врата.Клоп пусна в игра Даниел Стъридж и Емре Джан и секунди след това английският национал се разписа. Райън Шоукрос направи фрапантно подаване назад към вратаря, а топката попадна право в Стъридж, който преодоля вратаря и оформи крайния резултат. Попадението е под номер 100 за тима, откакто Клоп пристигна на "Анфийлд".


description: Принципите и целите на ДОСТ са в името на изконните човешки права и равнопоставеност на всички български граждани, заяви лидерът на партията Лютви местан във Велики Преслав.

title: ДОСТ обяви, че е партия на модерния патриотизъм

maintext:
Фотограф: Надежда Чипева
"ДОСТ е партията на модерния граждански патриотизъм", е заявил лидерът на формацията Лютви Местан по време на учредителна общинска конференция във Велики Преслав, съобщиха от пресцентъра на ДОСТ.В словото си Местан е посочил, че принципите и целите на ДОСТ са в името на изконните човешки права и равнопоставеност на всички български граждани. "Това е съществената разлика от Движението за права и свободи, чийто интерес са олигархичните кръгове", се казва в съобщението от партията. Според Местан "доганизмът" в българската политика е своеобразен неототалитаризъм. По думите му хора, които са заявили предпочитание към ДОСТ, са били заплашвани с уволнения или спиране на социални помощи."В залата сме се събрали хора, които сме тръгнали по един и същи път – политика в името на гражданите, а не политика, която да злоупотребява с вота на гражданите", е заявила зам.-председателят на ДОСТ Мариана Георгиева. Айодан Али, зам.-председател на ДОСТ и депутат от Шумен, припомни декларацията на Лютви Местан преди година – тогава като лидер на ДПС, във връзка със сваления от Турция руски изтребител за Сирия. Скоро след декларацията, която бе в защита на Турция, ДПС изключи Местан . По думите на Айодан Али след декларацията "човекът от Сараите смъкна маската и показа, че нито той е либерал, нито ДПС е либерална партия". "Може би пък трябва да му благодарим, защото на всички, които сме се събрали тук, ни е писнало да ни лъжат с една измислена демокрация. Аз съм сигурен, че хората няма да продадат душите си за някой лев. Убеден съм, че всички в тази зала сме истински патриоти", е заявил Али.На конференция е избрано и ръководството на общинската структура на ДОСТ – председател е Нурай Заран, негов заместник е Ариф Мехмед, а Хюсеин Хюсеинов става секретар на общинския съвет на ДОСТ.


description: Емирът на Катар шейх Тамим бен Хамад ал Тани е останал разочарован, че огромните инвестиции не водят до адекватни резултати на международната сцена.

title: Никола Саркози може да стане президент на ПСЖ

maintext:
Никола Саркози (вляво) може да заеме мястото на Насер ал Хелайфи (вдясно)
Бившият френски президент Никола Саркози може да оглави столичния футболен клуб "Пари Сен Жермен", твърди списание GQ.Според източници на изданието собственикът на клуба - емирът на Катар шейх Тамим бен Хамад ал Тани е останал разочарован, че огромните инвестиции не водят до адекватни резултати на международната сцена.Ал Тани бил готов да уволни настоящия президент Насер Ганим ал Хелайфи и да предложи длъжността на Саркози, който освен всичко е и голям привърженик на ПСЖ.Наскоро Саркози трябваше да се прости с политическите си амбиции, след като беше разгромен в предварителните избори за кандидат на десницата във Франция. Окончателното решение може да бъде взето по време на зимната пауза или след отпадането на отбора от Шампионската лига, където ще се изправи срещу "Барселона". Представители на Саркози засега отричат тази информация.Шампионът на Франция е трети във временното класиране на Лига 1, като отстъпва на лидера "Ница" с четири точки.


description: За пореден път ГЕРБ и БСП влязоха на спор за бежанците по време на парламентарния контрол, когато обществените медии предават на живо. Днес двете основни политически сили използваха парламентарната трибуна, за да се обвиняват в лъжи, некомпетентност и дребно политиканстване. Стигна се обиди като "Госпожа лъжа" и мерки за идиотизъм като "Един ГЕРБ" и "Един Таск".

title: ГЕРБ и БСП си претеглиха мерките за идиотизъм в парламента

maintext:
Реплики си размениха Десислава Атанасова от ГЕРБ и Таско Ерменков от БСП.
Фотограф: Юлия Лазарова
За пореден път ГЕРБ и БСП влязоха в спор за бежанците по време на парламентарния контрол, когато обществените медии предават на живо. Днес двете основни политически сили използваха парламентарната трибуна, за да се обвиняват в лъжи, некомпетентност и дребно политиканстване. Стигна се обиди като "Госпожа Лъжа" и мерки за идиотизъм като "Един ГЕРБ" и "Един Таск".Първа думата взе Десислава Атанасова от ГЕРБ, която прекъсна парламентарния контрол на енергийния министър Теменужка Петрова, за да направи забележка на социалистите, които ги нямаше в залата. "Къде сте, другари социалисти? Кабинет ли редите? По протокол ли се обучавате? Или просто, като трябва да се дават неудобни отговори, осъствате? Къде ви отиде възторженият комсолмолски плам от вторник, г-жо Нинова, ако от някъде ме чувате, когато развявахте уж уличаващи правителството документи?", попита Атанасова.Във вторник на "Позитано" 20 бе обявено, че липсват 65 млн. евро от Европа за финансиране на мерки срещу бежанците, които правителството на ГЕРБ вероятно се е разбрало да плати с държавни пари "Питам се за кой ли път трябва да ви покажат от Европа, че или не можете да четене европейски документи, изготвени от Брюксел, не от "Позитано", или - че лъжете съзнателно. Колко пъти си позволихте да поставите България в негативна светлина пред вашите европейски партньори? Колко трябва да станат лъжите на вас, г-да социалисти, за да стане ясно на всички, че вие или сте некомпетенти, или сте неподготвени, или не разбирате какво пише в документите на Европейската комисия (ЕК), или просто лъжете?", продължи Атанасова. Тя изтъкна и случая с руския генерал Леонид Решетников , който твърдеше, че кандидатурата на Румен Радев за президент е обсъждана от Корнелия Нинова с него."Може би това е от партизантските години или лъжата винаги има лош край. По-лошо е, когато заради тази лъжа залагаш съдбата на Отчеството в името на корисно съображение", прочете Атанасова и заяви, че това е цитат от фейсбук профила на червения депутат Таско Ерменков. С него той се обяснил за лъжите на Нинова, когато тя през лятото обявила, че Ерменков се отказал от кандидатпрезидентската битка.Депутатът от ГЕРБ обяви как лъжата е лош знак в политиката, като цитира бившия социалист Румен Петков. "Това е по повод на една госпожа, за която се питам дали е Нинова или просто г-жа Лъжа", заяви Атанасова. И най-накрая цитира доклад на ЕК от четвъртък, в който се казва, че на България се предоставят 160 млн. евро финансиране за мигрантите, като 101 млн. евро вече са отпуснати, а за оставащите 59 млн. евро има уверение.Думата за лично обяснение взе Таско Ерменков от БСП, който похвали ГЕРБ, че четяли публикациите му във фейсбук, след като година и половина след призивите му в социалната мрежа подали оставка. Той каза още, че имал и нова публикация за единица за идиотизъм - един ГЕРБ . Социлиатът запозря ГЕРБ, че се страхува от предстоящите изборни резултати на БСП, след като се опитва да вкарва разделителни линии в социалистическата партия.Последва реплика на зам.-председателя на парламента от ГЕРБ Димитър Главчев, който заяви: "Не позволявайте да се въвеждат нови мерки и теглилки. Защото има една по-голяма - един таск"Социалистът Драгомир Стойнев поиска думата от името на парламентарната група на "БСП Лява България" и се обърна към ГЕРБ: "Боли, нали? Боли, когато българският народ ви даде червен картон". Според него от партията на Бойко Борисов нямат право да говорят за бежанци понеже "в столицата те се разхождат под носа на Министерския съвет"."Колко струва оградата на границата? 250 млн. лева и още не е довършена", заяви Стойнев. Той се усъмни в охраната на границата ни с Турция, след като Сърбия искала да строи ограда на тяхната с България. Според социалиста МВР си затваряло очите за каналджиите."Не ви ли е срам да продължавате да имате самочувствие, че ръководите добре тази държава? Неслучайно го разбрахте и ще има нови предсрочни избори", заяви Стойнев. Той каза на ГЕРБ да не говорят за еврофондове, тъй като заради техни кметове били спрени плащанията по оперативна програма "Околна среда". По думите му в момента усвояемостта по европейските фондове била едва 6 %.Стойнев разкритикува и "София тех парк", където правото на строеж вече се продавало на безценица. "Защо не говорите за тези неща, а търсете дребно политиканстване?", попита социалистът."Истината лъсва, защото не може да се управлява само чрез медиите. Защото вие се превръщате в един балон. Защото хората, и най-вече сигурността на България, не са защитени и това е изцяло ваша отговорност. Вие претърпяхте пълен провал", обърна се Стойнев към ГЕРБ.В декларацията се каза още, че управляващите се провалили и в образованието, тъй като според международни изследвания децата ставали все по-неграмотни; и в здравеопазването, където "хората в кома ги карате в колички, за да им вземат пръстов отпечатък"."Ако вие не разберете, че всичко е пълен провал, то народът вече го разбра и го показа на последните избори. Бъдещият президент не принадлежи нито на бизнес кръгове, нито на оръженийни, нито на Москва, нито на Вашингтон, нито на Брюксел. Това е един български достовен генерал. Затова бе избран от българския народ с такава победа", заяви Стойнев. Той каза, че са важни предсрочните избори, след които да се сформира правителство "за устойчивост, добра икономика, добро образование и добро здравеопазване".От трибуната му отговори Цвета Караянчева от ГЕРБ, която препоръча на БСП да си вземе преводач от английски език понеже социалистите не разбирали европейските документи. "Относно президента - нека първо си представи политиките на българските граждани, а не - на посланиците", призова още тя.


description: Милениум клуб бе създаден през март т.г., а домакин на учредяването му стана Симеон Сакскобургготски. Сбирката напомни емблематичната среща на млади успешни българи през 2000 г., която бе наречена "Българският Великден".

title: "Българският Великден 2" се прицели в участие на младите хора в политиката до 5 години

maintext:
Милениум клуб бе създаден през март т.г., а домакин на учредяването му стана Симеон Сакскобургготски.
Фотограф: Георги Кожухаров
Думите са на председателя на Управителния съвет на Милениум Клуб България Румен Чолаков, който представи приоритетите на клуба на Първата годишна среща на членуващите в него млади българи в София днес.
Анкетата показва още, че 30% от членовете на клуба вече живеят в България, а други 60% биха се върнали в страната, ако се направи партия.
Милениум клуб бе създаден през март т.г., а домакин на учредяването му стана
Сакскобургготски. Сбирката напомни емблематичната среща на млади успешни българи през 2000 г., която бе наречена "Българският Великден".
Някои от най-активните "великденци" станаха част от царската партия НДСВ, а Милен Велчев и Николай Василев - и министри в кабинета
"Сакскобургготски". През пролетта клубът подкрепи кандидата на България за генерален секретар на ООН Ирина Бокова, а тя обяви, че вижда, че "идва едно ново поколение".
Акад. Стефан Воденичаров и Занаида Златанова дойдоха на срещата.
Фотограф: Георги Кожухаров
На годишната среща днес присъстваха председателят на 39-ото Народно събрание Огнян Герджиков, вицепремиерът в кабинета "Орешарски" Зинаида Златанова, зам.-финансовият министър в кабинета "Сакскобургготски" Илия Лингорски, а Сакскобургготски изпрати приветствия.
Както казва един небезизвестен шоумен: "Ще направим каквото трябва"
На въпрос на член на Милениум Клуб Чолаков уточни, че участието на младите хора в политиката на първи план ще става чрез подпомагането им за участие във вече създадени политически структури. Той обаче не изключи възможността за създаване на потенциална партия с думите: "Ако се окаже, че има желание, ще цитирам един небезизвестен шоумен: "Ще направим каквото трябва" (бел. авт. - Милениум Клуб подкрепи референдума, иницииран от "Шоуто на Слави", и неведнъж изпращаше гости в шоуто). Като свойство на нашето ЕГН, нашето поколение ще трябва да поеме цялото ръководство на държавата. Когато това ще се случи, предстои да разберем. Младите хора трябва да вземат участие в политиката не когато станат стари, а навреме. Нашият глас трябва да бъде чут и чуван".
Попитан защо Милениум Клуб изглежда политически ангажиран, Чолаков заяви: "Ние сме млади хора, нямаме опита, които други преди нас са имали, нашата идея бе да се отворим към опита, да почерпим диалог. Не можем да кажем: "Ние сме родени след 1981 г. и ще ви кажем как се управлява света". Винаги сме канили хора от целия политически спектър на нашите срещи - някои са ни уважавали, други са отказвали. Бяхме Царисти, юпита, Слависти, На Бокова, но ние сме хора на себе си и на България. Сигурен съм, че българският политически елит знае, че не сме на никого".
Първа годишна среща на Милениум клуб България си постави за цел да има комитети във Виена, Амстердам, Бостън, Сингапур и Благоевград.
Фотограф: Георги Кожухаров
В отговор на това дали трябва да участват в политиката бившият зам.-министър на финансите Илия Лингорски обяви, че задължително трябва да се включат в държавно-политическия живот, тъй като в против случай решенията, които касаят бъдещето им, ще бъдат вземани от други.
Новоизбраният президент обеща сътрудничество с младите, те - съдебна реформа
"Постоянно всички питат, дори на летището ме питат: "Вие, г-н Чолаков, ще правите ли политическата партия? И ние направихме анкета по въпроса - 54,6% от младите отговарят "да", една четвърт - "не", а останалите - "да, но при определени условия". Около 70% смятат, че това трябва да се случи в следващите пет години, когато ще има и избори за Европарламент. И нашият отговор е: "Ние ще се борим за участие на младите българи в политиката, ще търсим активен диалог с политиците и държавната администрация".СимеонМакар да бе поканен, новоизбраният президент ген. Румен Радев не дойде на срещата, но изпрати приветствие. В него се казва, че ще си сътрудничи с клуба, тъй като за него би било чест. Поздравленията прочете Слави Василев, който е член на кабинета на Радев.Бившият председател на БАН акад. Стефан Воденичаров, който бе на срещата, заяви: "Няма по-важно от това едно общество и една държава да определят националните си приоритети. Милениум Клуб трябва да се включи в разработването на стратегии за развитие на страната. Надявам се сред вас да има бъдещи лидери, които да са безкомпромисни към властолюбието и корупцията.Сред приоритетите на клуба през следващата година ще бъдат правосъдието и съдебната реформа, като вече са заявени срещи с прокуратурата в Румъния, за да се обсъди опита там. Други приоритети са образованието и инициативи, които касаят диаспората на българите в чужбина. Милениум Клуб ще има активности и около Председателството на България на Европейския съюз (ЕС), по време на което трябва да се случи излизането на Великобритания от ЕС, което би засегнало живеещите там българи.


description: Скоростта на ветровете, донесени от тайфуна Нок-Тен, достига 185 км/ч.

title: Десетки хиляди хора са евакуирани във Филипините заради тайфун

maintext:
Десетки хиляди филипинци посрещнаха Коледа в евакуационни центрове.
Десетки хиляди филипинци бяха евакуирани от крайбрежните райони и други рискови части в източната част на архипелага с наближаването на тайфуна Нок-Тен, съобщи БТА. Скоростта на ветровете, донесени от тайфуна, достига 185 км/ч.
Властите предупредиха за опасността от гигантски вълни от 2.5 метра, свличания и внезапни наводнения на полуостров Бикол и съседните острови.
Броят на евакуираните може да достигне стотици хиляди.
Нок-Тен, който е кръстен на птица от Лаос, вероятно ще достигне сушата при остров Катандуанес, в района на Бикол, тази вечер. В понеделник се очаква тайфунът да наближи столицата Манила.
Вицегубернаторът на провинции Катандуанес разпореди задължителна евакуация, въпреки че много хора не искат да напускат домовете си на Рождество.


description: Новият селекционер потвърди, че Уейн Рууни остава капитан.

title: Саутгейт си постави за цел да изгради отбор, с който Англия да се гордее

maintext:
Новият селекционер на Англия подписа четиригодишен фоговор
Новият селекционер на Англия Гарет Саутгейт си постави за цел да изгради отбор, с който страната да се гордее. След четири мача временно на поста той подписа договор за четири години.Заплатата му ще е 2 млн. паунда годишно, посочва Би Би Си. Саутгейт застана начело на състава след скандала, довел до раздялата с предшественика му Сам Алърдайс "Бих искал национален отбор, който да вълнува публиката, който привържениците са нетърпеливи да гледат и с който да са много горди", заяви 46-годишният селекционер."Не мисля, че която и да е работа е невъзможна. Някои професии са по-трудни, някои са по-сложни и това е една от тях. Носи със себе си голяма отговорност, но съм готов да я посрещна", каза той.Още в първите си стъпки начело на националния отбор Саутгейт имаше предизвикателството да се изправи пред голям медиен интерес заради дисциплината на играчите. В центъра на вниманието попадна Уейн Рууни, който беше сниман пиян в часовете след победата срещу Шотландия в квалификационен мач за световното. Предполага се, че и други футболисти са нарушили дисциплината същата вечер.Рууни се извини за поведението си, като се очакваше да изгуби капитанската лента. Новият селекционер обаче заяви, че нападателят ще продължи да я носи.Саутгейт посочи, че няма нужда да се затягат мерките, защото разчита всеки състезател сам да си вземе поука и да дава най-доброто от себе си във всеки момент. И уточни, че не е разочарован. "Важното е какво научаваш от тези ситуации. Да си играч на Англия носи допълнителна отговорност."


title: Голямата торта

maintext:
1/5 снимки в галерията Всяка година учениците опт ПГ "Велизар Пеев" правят голяма, голяма торта и всяка година тя е с 1 метър по-дълга от предишната. Сега дължината е 22 метра.
На снимката:
Тортата в цялата си големина - залата вече не стига и се налага да има "завои"
Фотограф: Руми Димитрова


description: Стихове на един от най-известните съвременни американски поети излизат у нас в нова книга за пръв път след повече от 15 години.

title: Откъс от "Частица от бурята" на Марк Странд

maintext:
Тази статия е част от темата "Четиво"
Фотограф: Ана Левиева [Издателство]
СТАРЕЦ СИ ТРЪГВА ОТ ПАРТИ
Когато си тръгнах от партито, беше ясно,
че макар и прехвърлил осемдесетте, все още имах
хубаво тяло. Луната светеше надолу, както прави
в моменти на себеанализ. Вятърът бе затаил дъх.
Виж ти, някой оставил огледало, подпряно на едно дърво.
Озърнах се и като не видях жива душа наоколо,
съблякох си ризата.
Цветовете на мечата стъпка сведоха умити от луната
глави.
Събух си панталоните и свраките закръжиха из секвоите.
Долу в дерето скрибуцащата река отново течеше.
Колко странно е да бъдеш сам с тялото си в този
пущинак.
Знам какво си мислите. И аз бях като вас. Но сега,
с толкова много пред мен, с всички тези смарагдови
дървета
и побелели от бурени полета, планини и езера, как
бих могъл да бъда
нещо друго освен себе си – сън на плътта от този миг
до следващия?
ЧАСТИЦА OT БУРЯTA
На Шарън Хорват
От сянката на куполите в града на куполите една
снежинка –
самотна, безтегловна вихрушка – влита в стаята и
стига
до облегалото на стола, където ти, вдигнал поглед
от книгата, я виждаш да се приземява. Това е цялото
събитие. Нищо повече от тържествено пробуждане
за мимолетното, внезапен скок в кривата на вниманието,
време между две времена, погребение без цветя.
Нищо повече
от смътно чувство, че след години тази частица
от бурята,
превърнала се в нищо пред очите ти, ще се върне,
че някой, седнал като теб сега, ще каже:
"Време е. Въздухът е готов. Небето се разтваря".
2002
Аз не мисля за него, но Смърт мисли за мен.
Изтяга се на стола, потрива ръце, поглажда брада
и казва: "Мисля си за Странд, представям си как един ден
ще изляза навън и ще развъртя косата или ще вдигна
към луната пясъчния си часовник и Странд ще се яви
със сако и вратовръзка, и заедно под безлистните дървета
ще влезем в града на душите. И когато стигнем
до мраморните резиденции на главния площад, тълпите,
които ни очакват там, ще ни приветстват с ликуващи
възгласи,
а сълзите им, втвърдени и хладни като стъкло от това, че
толкова дълго са били сдържани, ще зазвънят по камъните.
О, дано е скоро. Нека да е скоро".
ТРИУМФЪТ НА БЕЗКРАЙНОСТТА
Станах през нощта и отидох до другия край на антрето. На вратата с големи букви пишеше: "Това е следващият живот. Моля, заповядайте". Отворих вратата. В дъното на стаята един брадат мъж в бледозелен костюм се обърна към мен и каза: "По-добре се стягай, че хващаме дългия път". "Аз пък ще се събудя", помислих
си аз, но не познах. Започнахме пътешествието си над златна тундра, прошарена с лед. После всичко изчезна на мили околовръст и чувах само сърцето си, което бумтеше, така силно бумтеше, че се уплаших да не умра
МИСТЕРИОЗНАТА ПОЯВА НА ЕДНО НЕОБИКНОВЕНО ПИСМО
След дълъг ден в службата и дълъг път към къщи се добрах до малкия апартамент, в който живеех. Когато щракнах ключа на лампата, видях на масата плик с моето име на него. Къде беше часовникът? Къде беше календарът? Почеркът беше на баща ми, но той умря преди четиресет години. И аз като всеки друг започнах да си мисля, че може би – просто така, хипотетично – той е още жив и живее таен живот някъде наоколо. Как иначе да си обясня плика? Събрах сили да седна, отворих го и извадих писмото. "Мили синко", започваше то. "Мили синко" и после – нищо.
Превод
В рубриката "Четиво" публикуваме откъс от "Частица от бурята" - избрани стихотворения на известния американски съвременен поет Марк Странд (1934-2014) в превод на Кристин Димитрова и Катя Митова и редактор Георги Борисов (изд. "Факел експрес"). Сборникът съдържа познатите на българските читатели "Крачка преди мрака" и "Тъмно пристанище" в нова редакция, както и стихосбирките "Да спиш с едно отворено око", "Причини за движение", "По-тъмно", "Монументът", "Историята на нашия живот", "Животът продължава", "Самотна вихрушка", "Времето на думите", "Човек и камила", "Почти невидимо". Съставител е преводачката и близка на поета Катя Митова.превод Катя Митоваповторно.Кристин Димитрова


description: Защитата на Василев е депозирал на 30 ноември в Специализираната прокуратура втора молба за разпит чрез видеоконферентна връзка. Вчера е постановен отказ.

title: Прокуратурата за втори път отказа на Цветан Василев разпит с видео връзка

maintext:
Цветан Василев
Фотограф: Юлия Лазарова
Прокуратурата е отказала второ искане на банкера Цветан Василев той да бъде разпитан чрез видеоконферентна връзка по делото КТБ.Преди две години държавното обвинение вече отказа подобно искане на собственика на фалиралата КТБ, който живее в Белград и за чието екстрадиране българската прокуратура настоява. Мотивите тогава бяха, че "разпитът по този способ ще попречи за разкриване на обективната истина".Сега прокуратурата съобщи, че защитата на Василев е депозирал на 30 ноември в Специализираната прокуратура втора молба за разпит чрез видеоконферентна връзка. Вчера (12 декември) прокуратурата е постановила отказ по молбата.В него държавното обвинение припомня именно първата молба, като посочва, че поддържа доводите от предишния отказ, като ги допълва с още няколко аргумента. То се позовава на норма в Наказателно-процесуалния кодекс, според която обвиняем не може да бъде разпитван чрез видеоконферентна връзка, освен в случаите, когато се намира извън пределите на страната и това няма да попречи за разкриване на обективната истина. "Продължаваме да считаме, че от тези две предпоставки е налице само първата, а именно: "обвиняемият се намира извън пределите на страната, в Република Сърбия, град Белград", посочва прокуратурата.В отказа се казва още, че предвиденото в НПК изключение се отнася за случаите, в които обвиняемият е напуснал страната, след като му е било лично връчено постановлението за привличането му. "На Цветан Радоев Василев лично не е предявявано постановление за привличане в качеството на обвиняемо лице", казва прокуратурата. Тя добавя и че има процедура за екстрадирането му от Сърбия, която не е приключила.Прокуратурата посочва, че в молбата си Цветан Василев "не заявява нито, че желае да участва лично в досъдебното производство, нито че прави искането си в качеството си на обвиняем", както и че не е посочил съдебен адрес за призоваване. Държавното обвинение припомня и че при задочното призоваване на банкера адвокатът му Лазар Карадалиев е заявил отказ да го подпише с мотива, че е налице правно основание за разпит на обвиняемия, който не присъства и затова счита обвинението за непредявено."Обясненията на обвиняемия, които са негово законно средство за защита, биха изпълнили своята функция едва след като той се е запознал с обвинението", изтъква прокуратурата.


description: Всеки ден в България се правят най-малко осем опита за самоубийство, а всеки десети от тях е успешен. Това сочи статистиката на Националния център по обществено здраве и анализи.

title: Всеки ден в България се правят поне по осем опита за самоубийство

maintext:
Фотограф: Цветелина Николаева
Всеки ден в България се правят най-малко осем опита за самоубийство. Всеки десети от тях е успешен. Това сочи статистиката на Националния център по обществено здраве и анализи, цитирана от БТА.43% от хората, опитали да сложат край на живота си, са го направили заради проблеми в семейството. Най-честите конфликти, които завършват с фатален край, са с родители или между съпрузи.Втората по честота причина за самоубийствата са психичните разстройства. От несподелена любов посягат на живота си 8% от всички случаи, а заради финансови проблеми – 4%.Най-висока е смъртността от самоубийства в Североизточна България – 12 души на всеки 100 000. Най-ниска е смъртността в северозападната част на страната, където числото е два пъти по-малко.От Центъра по обществено здраве посочват, че смъртността от самоубийства в България представлява 0.6% от общата в страната.


description: Синоптици отбелязват, че снеговалежът не е необичайно явление за тропическите острови, но рядко се е случвало да натрупа на ниските височини.

title: Снимка на деня: Сняг на Хавайските острови

maintext:
1/1 снимки в галерията Сняг заваля на Хавайските острови. За част от щата Хаваи е издадено предупреждение за опасно зимно време, след като падналият в последните дни сняг на места достига 90 см.
Синоптици отбелязват, че снеговалежът не е необичайно явление за тропическите острови, но рядко се е случвало да се натрупа снежна покривка на ниските височини. Докато едни части от архипелага са под сняг, други са били ударени от сериозни наводнения, съобщава Би Би Си.
На снимката: Телескопът CFHT на Мауна Кеа, най-високата точка на щата Хаваи.


title: "Америка за България" обявява конкурс за обучение на фермери в САЩ

maintext:
Последна промяна в 12:10 на 20 дек 2016, 422 прочитания, 12 коментара
Фотограф: Надежда Чипева
Фондация ,,Америка за България’’ започва да набира кандидати за обменната си програма "Лидери в земеделието". Фондацията ще изпрати на обучение в САЩ 16 български специалисти от аграрния сектор, а целта на програмата е да подкрепи развитието на модерно и конкурентоспособно земеделие в България.
Кандидати за програмата ще се набират до 31 януари 2017 г. Участие в програмата "Лидери в земеделието" могат да вземат български фермери, мениджъри, технически специалисти, учени, преподаватели или администратори.
Участниците ще преминат интензивни групови обучения в САЩ, в рамките на около две седмици.
Те ще се обучават в две основни направления - млечно говедовъдство и месно говедовъдство.
Българските фермери ще се запознаят със съвременните маркетингови стратегии и подходи за добавяне на стойност към земеделската продукция.
Oще подробна информация за условията и начина на кандидатстване е публикувана на Интернет страницата на Фондация "Америка за
България".
Обученията в САЩ се администрират от Института за международно земеделие "Норман Борлауг"
към Университета "Тексас А&M". Това е един от водещите аграрни университети, който през
последните години отделя най-голям бюджет за изследвания в областта на земеделието в САЩ.
От 2009 година досега повече от 165 български специалисти от сектор земеделие са преминали
обучение в САЩ по различни програми на Фондация "Америка за България". Фондацията е
подпомогнала проекти на обща стойност 7.3 милиона долара в областта на земеделието. Работила
е в сътрудничество с редица браншови организации, сред които Асоциацията на земеделските
производители в България, Браншовата камара на дървообработващата и мебелната
промишленост, Българската хранителна банка и Националния съюз на градинарите в България,
Национална овцевъдна асоциация и др.
Фондация "Америка за България" е подкрепяла и редица научни проекти в областта на
земеделието на Аграрния университет в Пловдив, Тракийския университет в Стара Загора,
Университета по хранителни технологии в Пловдив, Русенския университет "Ангел Кънчев" и
Лесотехническия университет в София.


title: Гигантският слалом за жени в Куршевел бе отменен заради силен вятър

maintext:
Организаторите прецениха, че условията не са безопасни за състезателките
Гигантският слалом за жени във френския зимен център Куршевел бе отменен заради силен вятър.Състезанието за Световната купа започна тази сутрин, но след спусканията на първите 19 алпийки организаторите решиха да го прекратят заради твърде силен вятър."Обичаме да се състезаваме, но това не е уиндсърф, а ние нямаме крила", написа в Туитър носителката на Световната купа Лара Гут.Михаела Шифрин от САЩ води в генералното класиране при жените с 498 точки, а Лара Гут е втора с 493. Световната купа при жените продължава със слалома в Земеринг, Австрия, на 28 декември.По-рано през сезона бяха отменени и стартовете в Сейнт Луис, но тогава причината бе топлото време и липсата на сняг.


description: Решението се обсъжда и очаква отдавна. Великобритания беше и първата, която позволи генните експерименти с яйцеклетки през 2005 г. Технолоията представлява заменяне на митохондрии, които пренасят наследствени болести у бебето, със здрави от ДНК на трети човек.

title: Великобритания вече официално е първата страна в света, позволяваща бебета с трима родители

maintext:
Снимката е илюстративна
Законът във Великобритания, който позволява прилагането на технология за генетично модифициране на ембриони, получи финално одобрение от специализираната здравна служба и вече е в сила. Така Великобритания става първата държава в света, която позволява бебета с на практика трима родители, съобщава "Евронюз".Решението се обсъжда и очаква отдавна. Великобритания беше и първата, която позволи генетичните експерименти с яйцеклетки . Технолоията представлява заменяне на митохондрии, които пренасят наследствени болести у бебето, със здрави от ДНК на трети човек. Занапред това може да предотврати раждането на деца с редки и смъртоносни митохондриални болести и постепенно изобщо да изличи тези заболявания от генния код на хората.Процедурата се извършва още при оплодяването на яйцеклетка, която се взима от майката, но части от ДНК-то й се "коригират" с код от друга жена донор. Освен да прочисти в някаква степен повредените гени на хората, процедурата ще даде шанс за семейство на много двойки, които сега не могат или не рискуват да имат бебе при опасността то да се роди с тежка наследствена болест, съкращаваща живота му.Учените в Университетът в Нюкасъл, където е разработена технологията, коментират, че вече има опашка от желаещи. Засега процедурата ще се извършва само при около 25 жени на година.


description: "Медиите в България твърдят, че извършителят изобщо не е "истински българин" – той е ром. Така се подклаждат дълбоко заседнали предубеждения."

title: "Ди велт" за ромите и българския расизъм

maintext:
[welt.de]
Германският в. "Ди велт" публикува голяма статия от известния журналист Борис Калноки, в която става дума за реакциите в България по случая с българския гражданин Светослав Стойков, обвинен за инцидента с ритането на жена по стълбите в берлинското метро. "Дойче веле" разказа откъси от статията: "Случаят с ритника в метрото предизвика бурни емоции в родината на извършителя Светослав С. Много българи се тревожат, че имиджът на страната им ще пострада. А всъщност, твърдят медиите, извършителят изобщо не е "истински българин" – той е ром. Така се подклаждат дълбоко заседнали предубеждения."Авторът цитира психолога Борислав Денчев, който казва: "Проблемът, с който се сблъскваме, изглежда така: Ние не сме такива, нашето общество и нашата култура не са такива, но сега се опасяваме, че в чужбина ще помислят, че ние сме същите като онези." "Тоест като ромите", уточнява Калноки и добавя, че дискусията в България е толкова разгорещена тъкмо защото у хората са се загнездили дълбоки предразсъдъци спрямо ромското малцинство. Авторът е разговарял и с председателя на БХК Красимир Кънев. По-нататък в статията му четем:"Чрез един различен случай Кънев онагледява механизма: Наскоро в испанския град Мурсия един български гражданин, който не е от ромски произход, нанесъл тежък побой на един човек, който още е в кома. За този случай не съобщава почти никой в България. "И медиите не пишат нищо за етническия произход на извършителя", казва Кънев. "И защо ли? Но когато ром извърши престъпление, веднага се надига бурна вълна."Кънев смята, че особено грозни са формулировки като тази на интернет страницата на булевардния вестник blitz.bg. Там пишело, че извършителят от берлинското метро не бива да бъде свързван с България, защото не е българин, а ром. "Читателските коментари са ужасяващи", казва Кънев. "Пишат например, че ромът не е човек, а полумаймуна, и че Хитлер не си е свършил работата както трябва."В България, както и в други страни от бившия източен блок, терминът "циганска престъпност" е вездесъщ в обществото. В някои от тези страни по комунистическо време властите използваха това словосъчетание като технически термин в полицейската работа и дори водеха съответни статистики – в Унгария и в Чехия например. Днес подобно различаване официално вече не е в реда на нещата, защото насърчава расизма. Неофициално обаче ромите продължават да бъдат обект на дискриминация.В България не се води криминална статистика по етнически показатели, но "като НПО ние можем да я водим – и го правим", обяснява Кънев. Неговата организация посещава затворите и разговаря с новопостъпилите, включително и за произхода им. От тези разговори излиза, че ромите са "непропорционално много на брой сред осъдените престъпници" - повече от 50% от всички нови затворници в България. Сред деянията на извършителите, които сами се обозначават като роми, има няколко "типични" престъпления, например рецидивни кражби. Кънев подчертава обаче, че редица престъпления, които не се извършват от роми, изобщо не влизат в статистиката и не се преследват. Особено корупцията почти не се наказва. "А тя струва на обществото много повече от джебчийството" – с този цитат от Красимир Кънев завършва статията на Борис Калноки в "Ди велт".


description: Второ ниво на играта ще е активно до 23:59 ч. тази вечер.

title: До днес можете да участвате във второто ниво на играта "Ела, изпей"

maintext:
["Форум Филм"]
До 23:59 ч. днес е последния срок за отговор на въпроса във второто ниво на играта "Ела, изпей".Тази и следващата седмица "Дневник" задава по един въпрос, свързани с новия анимационен филм на "Илюминейшън". Всеки, отговорил правилно дори само на един от тях, участва томбола за оригинални предметни награди от филма – 2 бр. аудиослушалки, 4 бр. светещи ключодържатели, 5 бр. кутии за обяд и 5 ученически комплекта.Повече верни отговори удвояват шанса за печалба. Внимание! В играта не участват верните отговори, дадени в първо ниво между 28 ноември и 11 декември. Вижте въпроса на сайта играта и гледайте трейлъра, който може да ви подскаже верния отговор.


description: Проведено наскоро проучване от БМВ показва, че Серия 5 олицетворява марката като никой друг модел. В тази галерия е разказана накратко историята на един от най-успешните бизнес седани в света, продаден в над 7.6 млн. бройки досега.

title: Фотогалерия: 45 години не стигат за БМВ Серия 5

maintext:
1/29 снимки в галерията Догодина, когато започват продажбите на седмото поколение на БМВ Серия 5, моделът ще отбележи 45 години присъствие на пазара. Проведено наскоро проучване от компанията показва, че Серия 5 олицетворява марката като никой друг модел.
До момента автомобилът е продаден в над 7.6 млн. бройки. В тази галерия е разказана накратко историята на един от най-успешните бизнес седани в света.
[БМВ]


title: Новият стадион на "Атлетико" (Мадрид) може да се забави заради "грешки"

maintext:
"Атлетико" трябва да се премести от "Висенте Калдерон" през 2017 г.
Серия от съществени грешки забавят строителството на новия стадион на "Атлетико" (Мадрид) "Уанда Метрополитано". До края на годината грешките трябва да бъдат оправени, твърди вестник "Марка".Новият стадион, който трябва да бъде открит през 2017 г., беше одобрен през 2011 г. заради невъзможността да се разшири и модернизира настоящия "Висенте Калдерон". Изцяло футболното съоръжение беше част от кандидатурите на Мадрид за домакинство на олимпийските игри през 2020 и 2024 г.Първоначално той трябваше да е завършен през 2015 г., но датата беше изтеглена за 2017-а след проблемите с набирането на необходимите средства. Провалът на олимпийските кандидатури също повлия негативно.Сега става ясно, че има и съществени грешки при проектирането на стадиона, включително и по отношение на използваната територия. Проектът предвижда да се използват 500 кв. метра повече. Повечето грешки касаят местните власти.Хосе Мануел Калво смята, че грешките могат да се окажат пречка пред завършването на проекта.


description: "За съжаление сме в ситуация, в която възможността 43-ото Народно събрание да излъчи устойчива формула за съставяне на правителство е минимална", допълни държавният глава.

title: В президенството няма да се измислят коалиционни формули, обяви Плевнелиев

maintext:
Фотограф: Георги Кожухаров
"В президентската институция няма да се коват правителства, нито ще се измислят коалиционни формули", каза днес държавният глава Росен Плевнелиев, след като и лидерът на БСП Корнелия Нинова върна връченият и мандат за съставяне на кабинет. Той допълва, че ще продължи да спазва правилата на конституцията, която в моменти на несигурност винаги е помагала да се намери решение.Плевнелиев за пореден път подчерта, че целта му е да не позволи политическата криза да прерасне в парламентарна. "За съжаление сме в ситуация, в която възможността 43-ото Народно събрание да излъчи устойчива формула за съставяне на правителство е минимална", допълва държавният глава. Той напомни, че настоящият парламент все още има важни задачи в дневния си ред, а в момент на нестабилност е редно всички институции в страната да не прекъсват своята дейност.Росен Плевнелиев подчерта, че предстои през първата половина на 2018 г. да се реализира и българското председателство на Съвета на ЕС, което трябва да е сред водещите приоритети за всички институции и политическите сили. "Председателството не е просто изпълнение и провеждане на срещи. Преди всичко е важна неговата подготовка", напомни президентът.Росен Плевнелиев заяви още, че при изпълнението на конституционните си правомощия за връчването на проучвателен мандат ще цели достойното участие на България в НАТО и скоростното ѝ интегриране в Европейския съюз да не бъдат поставяни под въпрос.Държавният глава подчерта също така, че при изчерпване на конституционната процедура и невъзможност политическите сили да съставят нов кабинет е готов да назначи трето служебно правителство в рамките на своя мандат.


title: "Лайпциг" записа нов успех преди сблъсъка с "Байерн"

maintext:
Новакът си гарантира, че ще е най-малко с равни точки с баварците преди сблъсъка помежду им
Изненадата в Бундеслигата "Лайпциг" поведе в класирането, след като спечели домакинството си на "Херта" (Берлин) с 2:0.В срещата от 15-ия кръг на шампината Тимо Вернер и капитанът Вили Орбан вкараха головете, с които новакът записа поредната си победа.Тимът от Източна Германия поведе с три точки пред "Байерн" (Мюнхен), който утре гостува на "Дармщад". Двата лидера в подреждането ще се изправят в сряда в директен сблъсък за първото място, преди да започне зимната пауза.От началото на сезона четвъртият в класирането "Херта" е един от най-трудните съперници в първенството, но днес на "Ред бул арена" столичани нямаха никакъв шанс.Отборът от Лайпциг показа отлична игра и с лекота надигра своя опонент. След няколко пропуска Тимо Вернер пречупи отбраната на гостите с попадение пет минути преди почивката. В 62-ата минута защитникът Орбан се включи при корнер и оформи крайния резултат с глава."Херта" нямаше почти никакви положения и на практика не успя да застраши съпреника си. Двубоят беше изгледан от собственика на "Ред бул" Дитрих Матешиц.


description: 2016 г. беше добра за анимационното и детското кино.

title: Най-добрите анимационни филми на 2016 г.

maintext:
["Форум Филм"]
Изминалата 2016 г. беше силна година за анимационното кино - според сайта, който обобщава отзивите на кинокритиката критически отзиви Rotten Tomatoes, най-добрият филм на годината е рисуваният "Зоотрополис". Отделно цели 10 анимирани филма се намират в годишната класация на сайта за най-доброто през 2016 г., а 13 продукции, излезли през 2016 г., се класират сред най-добрите анимационни филми на всички времена."Дневник" използва рейтинга на Rotten Tomatoes, изготвен на базата на броя положителни и отрицателни отзиви за филма, за да извади десетте най-добри анимации, излизали на българския пазар в последните 12 месеца. Годината бе много силна и за детското кино - почти всички заглавия са подходящи и насочени към деца, а няколко от тях могат да бъдат гледани и в момента по кината - още една добра идея за приятно прекарано по празниците."Зоотрополис е град като никой друг. Изграден от квартали като шикозния Сахара Скуеър и неприветливия Тундратаун, Зоотрополис е населен с животни от всякакъв вид. Място, където независимо какво животно си – от най-големия слон до най-малката мишчица, можеш да постигнеш всичко. Но когато изпълнената с оптимизъм офицер Джуди Хопс пристига в града, разбира, че да си първият заек в полицейски участък от закоравели животни, никак не е лесно.Любимата на няколко поколения анимационна рибка Дори се завърна след 13 години със своите приятели Немо и Марлин. Всички те предприемат шеметно подводно приключение в търсене на отговори за миналото на Дори. Ще успее ли най-накрая да си спомни нещо? Кои са нейните родители? Къде се е научила да говори на езика на китовете?Талантливият и добросърдечен Кубо живее скромно с майка си далеч от другите хора и изкарва прехраната си, като разказва приказни истории на хората в близкото село. Спокойният им привидно живот скоро е разрушен, когато той случайно призовава духа на миналото, който се спуска от небесата със силата на ураган, за да донесе вековно отмъщение.Принуден да потърси убежище другаде, Кубо с подкрепата на Маймуна и Бръмбар поема на вълнуваща мисия да спаси семейството си и да разгадае мита за баща си – най-великия самурай на всички времена.Преди три хиляди години великите мореплаватели преминават Тихия океан и откриват многото острови на Океания. После пътешествията им спират за 1000 години и никой не знае защо. "Смелата Ваяна" е завладяващо анимационно приключение на сърцата тийнейджърка, която потегля на дръзка мисия, за да спаси народа си.По време на пътешествието си Ваяна среща някога могъщия полубог Мауи (с гласа на Дуейн "Скалата" Джонсън), който я напътства в търсенията ѝ. Заедно те плават през открития океан, срещайки по пътя си гигантски чудовища и невъзможни за преодоляване препятствия, а Ваяна осъществява древната повеля на дедите си и открива това, което винаги е търсила – собствената си самоличност.Анимацията по вечната книга на Антоан дьо Сент Екзюпери излезе по българските кина преди по-малко от година - точно на Коледа 2015 г., и затова влиза в класацията. Тя разказва за Момиченце, чиято амбициозна майка иска да подготви дъщеря си за света на възрастните, в който живее. Но тогава се намесва техният ексцентричен и добросърдечен съсед Пилота, който представя на малката си приятелка един нов свят, където всичко е възможно. Това е светът, който самият той е опознал преди много време с помощта на Малкия принц.Доказателство, че продължението на успешен филм няма нужда да е лишено от душа, дори когато е трета част - за разлика от други заглавия, излезли през 2016 г.. Отдавна изгубеният татко на Поу се появява и баща и син заминават за тайния рай на пандите, където срещат много нови забавни герои. Свръхестественият злодей Кай обаче започва да опустошава Китай, побеждавайки всички кунг-фу майстори. Сега Поу трябва да направи невъзможното – да се опита да научи на бойното изкуство цялото село, пълно с нежни, забавни и тромави събратя, и да ги превърне в армията на върховните кунг-фу панди!Под това необичайно заглавие се крие анимация за по-пораснали деца. Става дума за един кренвирш, повел група продукти от супермаркет в търсене на истината за тяхното съществуване и това, което наистина се случва, когато ги изберат и напуснат магазина.Интелигентна, забавна и пиперлива комедия за пътя към щастието и колко далеч би стигнал някой, за да го постигне. Филмът пренася зрителите в един чуден и пъстър свят, населен от прекалено оптимистични тролчета, които обичат музиката, танците и се наслаждават на живота. Единствената им заплаха е мрачният гигант Бергенс, който е доволен единствено когато стомахът му е пълен с тролчета. След като Бергенс нахлува и опустошава веселото селце, най-щастливото тролче Попи и свръхпредпазливият темерут Бранч се впускат в пътешествие, за да спасят приятелите си.Запознайте се с Бъди – симпатичен дакел в особена връзка със семейния миксер, съседите Макс и Гиджет, чиято всекидневна програма е особено натоварена, търсещата постоянно внимание Мел, канарчето изтребител Бонбончето, котката, която е вечно на диета, Клои и тайният вокал на метълите System Of A Down – снежнобелият пудел Ленард. Всички те обитават кооперация в Манхатън и животът им от девет до пет е наситен със събития – сбирки "на по кафе", бъбрене, клюки и безбройни тренировки пред огледалото за перфектната визия, която ще им донесе повече лакомства. Животът на лидера на къщата Макс, спасен от стопанката си териер, който вярва, че е центърът на вселената й, се преобръща, когато тя води вкъщи Дюк – недодялан мелез с нула интерес да се приобщи. Когато двамата се оказват по улиците на Ню Йорк, трябва да превъзмогнат различията си и да се обединят срещу хитрия заек Снежинка, който събира армия от бивши любимци, оставени на улицата и решени да си отмъстят....След серия предпремиерни прожекции най-новата анимация на "Илюминейшън" официално е по кината от днес, но вече попадна сред номинациите за "Златен глобус" наред с други заглавия от класацията. "В свят, населен изцяло от животни, който по нищо не отстъпва на човешкия, също се случва да удариш дъното и тогава има само един път – нагоре! За да ни докажат това, най-странната група от талантливи певци начело със симпатичната и малко старомодна коала Бъстър Муун организират най-голямото певческо състезание в животинския свят.С "Ела, изпей" е свързана и последната киноигра на "Дневник" за 2016 г. , която в момента е в третото си, последно ниво. Отговорете на въпроса до последните минути на неделя, 25 декември, и имате шанс да спечелите оригинални предметни награди.


title: Опашката от камиони на "Капитан Андреево" достигна 7 километра

maintext: Колоната от камиони на ГКПП "Капитан Андреево" достигна 7 километра, съобщиха от "Гранична полиция". Трафикът и по останалите пунктове на българо-турската граница е изключително интензивен.От "Гранична полиция" уточниха, че движението на всички пунктове на границите с Румъния, Сърбия и Македония е нормално.Единствено на ГКПП "Дунав мост - Русе" и на ГКПП "Дунав мост - Видин" има опашка от камиони с дължина от около 1 километър.


title: Топузаков поиска задължителна победа от "Левски" за край на годината (видео)

maintext: Треньорът на "Левски" Елин Топузаков заяви в навечерието на сблъсъка "Нефтохимик", че иска тимът му да завърши годината с победа.Двата тима ще се изправят един срещу друг от 17.30 в сряда на стадион "Георги Аспарухов", а двубоят е последен за тях преди зимната пауза."И времето предразполага да е повече физически сблъсъкът, но ние имаме достатъчно футболни аргументи и се надявам да завършим с победа. Не бива да сравняваме мачове, защото са различни обстоятелствата, други треньори. При нас имаше промени, при противника също. Това е съвсем различен мач", коментира Топузаков предишния мач между двата тима, който сините спечелиха с 2:1."Казах и преди, че искам тези два мача, а единият вече мина, да ги изиграем като първите от новия полусезон и дано са го разбрали. Важното е да излезем, както трябва да излезе "Левски" на "Герена". Уважавам всеки противник и не подценявам никой. "Нефтохимик" има доста стойностни футболисти и това, че са на това незавидно място, не бива да ни заблуждава", каза още младият специалист.


title: Спас Русев може да излезе от властта в "Левски" след извънредно общо събрание

maintext:
Престоят на Спас Русев като собственик на "Левски" може да се окаже много кратък
Фотограф: Юлия Лазарова
[Търговски регистър]
"Левски" свиква извънредно общо събрание. Поканата, публикувана в Търговския регистър, посочва, че то е насрочено за 10.00 ч. на 3 февруари 2017 г. и ще се състои в Зала 6 на НДК.В дневния ред влиза разглеждането на две точки - "промени в устава на дружеството" и "промени в състава на Надзорния съвет".Има голяма вероятност собственикът Спас Русев да сдаде властта, съобщава "Гонг" . Според информацията ръководената от него "Виваком" ще продължи да е само спонсор на "Левски".На 30 август Русев получи безвъзмездно акциите на клуба от Иво Тонев, приближения до депутата от ДПС Делян Пеевски адвокат Александър Ангелов и бизнесмена от Пловдив Николай Иванов. В същия ден Русев придоби и контрола върху БТК.След това той беше вписан като един от тримата членове на Надзорния съвет на "Левски". Другите двама са синът му Евгени Русев и Деян Петков.Месеци наред предишното ръководство на "Левски" говореше за това, че капиталът на клуба ще бъде увеличен с 13 млн. лева от "Виваком". Нещо, което и до днес не се е случило, а според Търговския регистър капиталът на клуба е близо 30.7 млн. лева.Русев обяви в края на октомври, че телекомуникационната компания няма да влиза като акционер в клуба. "Оказа се, е такова решение няма. Даже акционерите (на "Виваком") по категоричен начин заявиха, че няма да участват в увеличението на капитала. Значи, някой някого е заблудил. Разбира се, това не означава, че ангажиментът на "Виваком" да помага на клуба отпада", каза той в интервю за "Дарик".В него бизнесменът потвърди информацията на "Капитал", че дълговете на "Левски" са около 20 млн. лева Тогава Русев заяви още, че "Виваком" вече е дала близо 10 милиона лева на клуба. "Няма да разкрия детайли, но това е най-големият спонсорски договор в историята на българския футбол", каза той.И допълни, че "ако липсва оформен договор" парите от "Виваком" ще се дават като заем, но след това ще се прави спонсорски договор и после ще се изчиства, за да не е в тежест на клуба.


description: 49-годишният Кимел е водещ на "Късното шоу с Джими Кимел", а през 2016 г. води наградите "Еми". Това ще е първият му опит начело на оскарите.

title: Комикът Джими Кимел ще е водещ на оскарите догодина

maintext:
През 2015 г. оскарите бяха водени от Нийл Патрик Харис, а преди това - от Елън Дедженерис, която, ако се съди единствено по рейтингите, бе и последният успешен водещ. Направеното с нейния телефон През 2015 г. оскарите бяха водени от Нийл Патрик Харис, а преди това - от Елън Дедженерис, която, ако се съди единствено по рейтингите, бе и последният успешен водещ. Направеното с нейния телефон селфи с победителите от 2014 г. разби рекорди в "Туитър" и бе класирано сред най-влиятелните изображения в историята
Американският комик и телевизионен водещ Джими Кимел ще е лицето на церемонията по връчването на наградите на Американската филмова академия "Оскар" през февруари, съобщи "Ройтерс", цитирайки организаторите й.49-годишният Кимел е водещ на "Късното шоу с Джими Кимел", а през 2016 г. води и наградите "Еми". В миналото се е представял добре и на Американските музикални награди. Това обаче ще е първият му опит начело на най-гледаното събитие в шоубизнеса, което миналата година бе поверено на колегата му Крис Рок Церемонията по връчването на оскарите ще бъде в Лос Анджелис на 26 февруари и ще бъде предавана пряко по целия свят. Обявяването на водещия, който е важен елемент от постигането на по-висок рейтинг, тази година се забави необичайно, отбелязва "Ройтерс".Задачата е трудна, тъй като главното действащо лице на вечерта едновременно представлява академията, домакинства на звездните гости и си прави шеги на техен гръб - предизвикателство, с което чернокожият комик Крис Рок се сблъска челно на "Оскар 2016", които бяха обвинени в расизъм . Въпреки откровеността си той не можа да потуши напрежението, а церемонията беше най-слабо гледаната от 8 години насам . Чернокожи звезди като Джейда Пинкет и Спайк Ли призоваха публиката към бойкот заради липсата на етническо разнообразие сред номинираните, която сметнаха за тенденциозна.


title: Пет песни, с които ще помним Джордж Майкъл (видеогалерия)

maintext:
1/5 видеа в галерията
Новината за смъртта на звездата на британската поп музика Джордж Майкъл шокира хиляди негови почитатели по цял свят. Певецът почина на Коледа, на 53 години, в дома си в Англия.
С повече от 100 милиона продадени албуми по цял свят, влиянието на Джордж Майкъл върху поп културата през 80-те и 90-те години на миналия век е огромно. "Дневник" подбра малка част от хитовите изпълнения, с които певецът ще бъде запомнен.
Freedom е едно от знаковите изпълнения за Джордж Майкъл. Издаден през 1984 г., когато той е част от дуета Wham!, сингълът бързо оглавява британските класации Автор: 337


title: "Кливланд" увеличи аванса си на изток след зрелищен мач с "Бостън"

maintext:
"Кливланд" спечели 24-а победа от 31 мача
Шампионът "Кливланд кавалиърс" увеличи аванса си на върха в Източната конференция на НБА след зрелищна победа над "Бостън селтикс" със 124:118.В същото време най-близкият преследвач на "кавалерите" "Торонто раптърс" допусна неочаквано поражение с 91:99 при гостуването на "Финикс сънс"."Кливланд" записа 24-а победа от 31 мача и 17-и успех от 19 домакинства през този сезон. "Торонто" е втори с 22 победи и десет загуби, а "Бостън" и "Шарлот хорнетс" разделят третата позиция с 19 спечелени от 33 изиграни двубоя.Леброн Джеймс и компания сами си направих труден мача срещу "Бостън". Те имаха аванс от 20 точки в края на третата четвърт, а в началото на последната част водеха със 17 точки.Шампионите обаче позволиха на "келтите" да се върнат в мача и три пъти да съкратят изоставането си само до една точка. 21 секунди преди финалната сирена домакините водеха със 119:118, но успяха да удържат победата с няколко добри защити и точни наказателни изстрели на Джеймс, Ричард Джеферсън и Кевин Лав.Кайри Ървинг беше най-резултатен за успеха на "Кливланд" с 32 точки, към които добави 12 асистенции, пет борби и три откраднати топки. Той направи няколко ключови стрелби в края, след което седна на пейката заради разтежение в дясното бедро. След мача стана ясно, че травмата му не е сериозна.Другите две звезди на "кавалерите" също завършиха с дабъл-дабъл. Лав се отличи с 30 точки и 15 борби, а Джеймс записа 23 точки, 11 асистенции, осем борби и три чадъра. Джеферсън и Тристан Томпсън добавиха по 11 точки.За "Бостън" Айзея Томас отбеляза 31 точки и направи девет асистенции, а Ейвъри Брадли се отчете с 23 точки.


title: "Лайпциг" ще откупи "Ред бул арена" за 70 млн. евро

maintext:
Капацитетът на стадиона ще бъде увеличен
Ръководството на германския крлуб "Разенбалшпорт" (Лайпциг) е подписало предварителен договор за закупуването на стадион "Ред бул арена" от сегашния му собственик - предприемача Михаел Кьолмел. Смята се, че ще плати 70 милиона евро."Лайпциг", който е втори в класирането на Бундеслигата, е наемател на съоръжението от 2010 г. Ръководството на футболния клуб планира да увеличи капацитета му след придобиването от 42 500 до 57 хиляди зрители.Централният стадион е построен през 1956 г., а през 1998 г. беше преустроен. През 2006 г. там се изиграха пет мача от световното първенство по футбол. Когато "Лайпциг" го нае, беше променено и името му."Това е ясен сигнал към феновете, местната общност и власти", заяви президентът на клуба Оливер Минцлаф.Местните власти трябва да одобрят сделката. Очаква се това да стане до февруари.През тази есен собствениците на клуба отхвърлиха идеята да се построи изцяло нов стадион, който да задоволи интереса към хита в германския футбол. "Разенбалшпорт" е създаден през 2009 г. и преди няколко кръга дори беше начело на Бундеслигата в дебютния си сезон.


title: "Челси" продаде Оскар в Китай за 60 милиона евро

maintext:
Оскар прекара няколко успешни години на "Стамфорд бридж"
Бразилският халф Оскар ще премине от "Челси" в китайския "Шанхай", съобщиха от английския клуб.Официална информация за финансовите параметри на сделката все още няма, но според местните медии трансферната сума е 60 млн. евро.25-годишният Оскар пристигна на "Стамфорд бридж" през 2012 година от бразилския "Интернасионал". За сините от Лондон той изигра 203 мача, вкара 38 гола и спечели титлата на Англия, Купата на лигата и Лига Европа.От началото на този сезон под ръководството на Антонио Конте халфът трудно намираше място в титулярния състав. За преминаването му в "Шанхай" помогна и фактът, че негов треньор е Андре Виаш-Боаш, с когото Оскар работи и в "Челси". В тима вече са и двама негови сънародници - Хълк и Елкесон.Според слуховете в Китай, Оскар ще бъде един от най-скъпоплатените играчи в страната със седмична заплата от 400 хил. паунда.Аржентинецът Карлос Тевес е безспорният №1 по този показател, след като ще получава над 600 хил. паунда седмично в "Шанхай шенхуа".


description: Филмите с участието на Скарлет Йохансон са най-печелившите през 2016 г., обяви сп. "Форбс". Ролите ѝ в "Първият отмъстител: Войната на героите" и "Аве, Цезаре!" са събрали общо 1.2 млрд. долара приходи за годината.

title: Скарлет Йохансон е най-печелившата актриса за 2016 г. в класацията на "Форбс"

maintext:
Скарлет Йохансон
Филмите с участието на Скарлет Йохансон са най-печелившите през 2016 г., обяви сп. "Форбс". Лентите ѝ за годината "Първият отмъстител: Войната на героите" и "Аве, Цезаре!" са събрали общо 1.2 млрд. долара приходи. Най-добре платената актриса, отново според класацията на "Форбс" обаче, в последните две години е Дженифър Лорънс След Йохансон се нареждат колегите й от "Отмъстителите" Крис Евънс Робърт Дауни Младши , които заедно в лентата "Първият отмъстител: Войната на героите" са спечелели 1.15 млрд. долара за годината. Филмът от поредицата за супергероите е абсолютният лидер в световната боксофис класация за 2016 г.Четвърта е Марго Роби , донесла над 1.1 млрд. долара с ролите си в "Отряд самоубийци" и "Легендата за Тарзан".Ейми Адамс с ролите си в "Първи контакт" и "Батман срещу Супермен: Зората на справедливостта" е на пето място. Колегите ѝ Бен Афлек и Хенри Хавил, които играят съответно Батман и Супермен, заемат шеста и седма позиция. Райън Рейнолдс , който игра в "Дедпул", е осми.Единствената актриса, която не дължи печалбата си на филм по комикс, е Фелисити Джоунс от "Rogue One: История от Междузвездни войни", която заема девето място. Филмът, който тръгна по кината в средата на декември, вече спечели половин милиард долара.Десети е Уил Смит , също благодарение на участието си в "Отряд самоубийци".


title: През 2017 г. започват ремонти в центъра на София

maintext:
Дончо Барбалов
Фотограф: Надежда Чипева
Улици и площади в централната част на София, трамвайни трасета и сгради на училища ще бъдат ремонтирани през 2017 г. с над 200 млн. лв. от еврофондовете.
Средствата ще бъдат отпуснати по оперативната програма "Региони в растеж" 2014-2020 г. по три отделни проекта, съобщи зам.- кметът на София по финансите Дончо Барбалов пред медиите.
Едновременно с това общината е решила да приключи с изграждането на детски градини, като за сметка на това започват дейности по обновяването на съществуващите, съобщи кметът Йорданка Фандъкова.
Най-много средства 125 милиона лв. са запланувани по проекта на "Интегриран градски транспорт". Той предвижда реконструкция на трамвайните релсови пътища по булевард "Цар Борис III" по цялата линия от "Княжево" до Съдебна палата, без участъка около Руски паметник, който беше ремонтиран миналана година, и линията по улица "Каменоделска" от булевард "Константин Стоилов" до обръщалото в "Орландовци".
Сумата за ремонт на трасето по булевард "Цар Борис III" е почти 50 млн. лв., като предвидените плащания за 2017 г. ще бъдат близо 24 млн.лв.
Като част от проекта за интегриран градски транспорт ще бъдат доставени 13 нови нископодови трамвая на обща стойност 42 млн. лв.
Процедурите за избор на изпълнител на ремонтът на линията по "Цар Борис" и доставката на новите трамвай са почти приключили.
Обновяването публичните пространства от централната градска част на столицата ще струва малко над 47 млн. лв. От тях общината ще отпусне от своя бюджет едва 6 млн. лв., като останалите средства са от "Региони в растеж" 2014-2020 г.
Пространствата, които ще бъдат ремонтирани са т. нар. градинка пред "Кристал", площадите "Народно събрание", "Васил Левски" и "Александър Невски". Мащабен ремонт с цялостно обновяване очаква и улица "Граф Игнатиев". Проектът предвижда цялостна подмяна на трамвайните релси, водоснабдителната инсталация, обновяване на настилката и тротоарите.
Обекти от района, които също ще бъда ремонтирани са улиците "Солунска", "Шести Септември", "Цар Шишман" " Генерал Паренсов", площадите "Славейков", "Джузепе Гарибалди" и градината около храм "Свети Седмочисленици".
Обновяване на дворовете и сградите очаква и училищата в София. Проектът е на стойност 36 млн. лв. От общината не поясняват колко и кои училища ще бъдат ремонтирани.